**भारत सरकार**

**पर्यावरण, वन और जलवायु परिवर्तन मंत्रालय**

**राज्‍य सभा**

**अतारांकित प्रश्‍न सं. 3566**

**03.04.2017 को उत्‍तर के लिए**

**मनुष्‍य के दीर्घ-जीवनकाल के संदर्भ में प्रदूषण का प्रभाव**

**3566. श्री अनुभव मोहंती :**

क्या **पर्यावरण, वन और जलवायु परिवर्तन मंत्री** यह बताने की कृपा करेंगे कि:

(क ) क्‍या यह सच है कि अन्‍य बातों के साथ-साथ पर्यावरणीय प्रदूषण, मनुष्‍य के दीर्घ-जीवनकाल की संभाव्‍यता पर अत्‍यंत गंभीर प्रभाव डालता हैं;

(ख) यदि हां, तो हाल ही में किसी प्राधिकृत एजेंसी द्वारा कोई सर्वेक्षण/ अनुसंधान किया गया है; और

(ग) यदि हां, तो प्रतिवेदन का ब्‍यौरा क्‍या है?

**उत्‍तर**

**पर्यावरण, वन और जलवायु परिवर्तन राज्‍य मंत्री (स्‍वतंत्र प्रभार)**

**(श्री अनिल माधव दवे)**

(क) से (ग) प्रतिरूपों, अनुकरणों तथा बहिर्वेशन के आधार पर, मनुष्‍यों के स्‍वास्‍थ्‍य/ दीर्घायु पर वायु प्रदूषण के प्रभाव के सम्‍बन्‍ध में कुछ रिपोर्टें मीडिया में प्रकाशित हुई हैं। वायु प्रदूषण श्‍वास संबंधी रोगों तथा सहबद्ध बीमारियों के लिए शुरूआती कारकों में से एक हो सकता है। तथापि, ऐसा कोई नि‍श्‍चायक साक्ष्‍य उपलब्‍ध नहीं है, जिससे यह स्‍थापित हो सके कि मनुष्‍यों की दीर्घायु पर प्रदूषण का प्रभाव पड़ता है। वायु प्रदूषण के स्‍वास्‍थ्‍य सम्‍बन्‍धी प्रभाव सामान्‍यत:, व्‍यक्तियों की आहार आदतों, व्‍यावसायिक आदतों, सामाजिक-आर्थिक स्थिति, चिकित्‍सीय इतिवृत्‍त, प्रतिरक्षा तथा वंश परम्‍परा आदि के सहक्रियात्‍मक प्राकट्य हैं।

\*\*\*\*\*\*